aristoteles-et-corpus-aristotelicum.politica 2.1269b
καίπερ πολεμούσας ἀλλήλαις , μηδεμίαν εἶναι σύμμαχον τοῖς ἀφισταμένοις διὰ τὸ μὴ συμφέρειν ταῖς καὶ αὐταῖς κεκτημέναις περιοίκους , τοῖς δὲ Λάκωσιν οἱ γειτνιῶντες ἐχθροὶ πάντες ἦσαν , Ἀργεῖοι καὶ Μεσήνιοι καὶ Ἀρκάδες · ἐπεὶ καὶ τοῖς Θετταλοῖς κατʼ ἀρχὰς ἀφίσταντο διὰ τὸ πολεμεῖν ἔτι τοῖς προσχώροις , Ἀχαιοῖς καὶ Περραιβοῖς καὶ Μάγνησιν . ἔοικε δὲ καὶ εἰ μηδὲν ἕτερον , ἀλλὰ τό γε τῆς ἐπιμελείας ἐργῶδες εἶναι , τίνα δεῖ πρὸς αὐτοὺς ὁμιλῆσαι τρόπον · ἀνιέμενοί τε γὰρ ὑβρίζουσι καὶ τῶν ἴσων ἀξιοῦσιν ἑαυτοὺς τοῖς κυρίοις , καὶ κακοπαθῶς ζῶντες ἐπιβουλεύουσι καὶ μισοῦσιν . δῆλον οὖν ὡς οὐκ ἐξευρίσκουσι τὸν βέλτιστον τρόπον οἷς τοῦτο συμβαίνει περὶ τὴν εἱλωτείαν . ἔτι δʼ ἡ περὶ τὰς γυναῖκας ἄνεσις καὶ πρὸς τὴν προαίρεσιν τῆς πολιτείας βλαβερὰ καὶ πρὸς εὐδαιμονίαν πόλεως . ὥσπερ γὰρ οἰκίας μέρος ἀνὴρ καὶ γυνή , δῆλον ὅτι καὶ πόλιν ἐγγὺς τοῦ δίχα διῃρῆσθαι δεῖ νομίζειν εἴς τε τὸ τῶν ἀνδρῶν πλῆθος καὶ τὸ τῶν γυναικῶν , ὥστʼ ἐν ὅσαις πολιτείαις φαύλως ἔχει τὸ περὶ τὰς γυναῖκας , τὸ ἥμισυ τῆς πόλεως εἶναι δεῖ νομίζειν ἀνομοθέτητον . ὅπερ ἐκεῖ συμβέβηκεν · ὅλην γὰρ τὴν πόλιν ὁ νομοθέτης εἶναι βουλόμενος καρτερικήν , κατὰ μὲν τοὺς ἄνδρας φανερός ἐστι τοιοῦτος ὤν , ἐπὶ δὲ τῶν γυναικῶν ἐξημέληκεν · ζῶσι γὰρ ἀκολάστως πρὸς ἅπασαν ἀκολασίαν καὶ τρυφερῶς . ὥστʼ ἀναγκαῖον ἐν τῇ τοιαύτῃ πολιτείᾳ τιμᾶσθαι τὸν πλοῦτον , ἄλλως τε κἂν τύχωσι γυναικοκρατούμενοι , καθάπερ τὰ πολλὰ τῶν στρατιωτικῶν καὶ πολεμικῶν γενῶν , ἔξω Κελτῶν ἢ κἂν εἴ τινες ἕτεροι φανερῶς τετιμήκασι τὴν πρὸς τοὺς ἄρρενας συνουσίαν . ἔοικε γὰρ ὁ μυθολογήσας πρῶτος οὐκ ἀλόγως συζεῦξαι τὸν Ἄρην πρὸς τὴν Ἀφροδίτην · ἢ γὰρ πρὸς τὴν τῶν ἀρρένων ὁμιλίαν ἢ πρὸς τὴν τῶν γυναικῶν φαίνονται κατοκώχιμοι πάντες οἱ τοιοῦτοι . διὸ παρὰ τοῖς Λάκωσι τοῦθʼ ὑπῆρχεν , καὶ πολλὰ διῳκεῖτο ὑπὸ τῶν γυναικῶν ἐπὶ τῆς ἀρχῆς αὐτῶν . καίτοι τί διαφέρει γυναῖκας ἄρχειν ἢ τοὺς ἄρχοντας ὑπὸ τῶν γυναικῶν ἄρχεσθαι ; ταὐτὸ γὰρ συμβαίνει . χρησίμου δʼ οὔσης τῆς θρασύτητος πρὸς οὐδὲν τῶν ἐγκυκλίων , ἀλλʼ εἴπερ , πρὸς τὸν πόλεμον , βλαβερώταται καὶ πρὸς ταῦθʼ αἱ τῶν Λακώνων ἦσαν . ἐδήλωσαν δʼ ἐπὶ τῆς τῶν Θηβαίων ἐμβολῆς · χρήσιμοι μὲν γὰρ οὐδὲν ἦσαν , ὥσπερ ἐν ἑτέραις πόλεσιν , θόρυβον δὲ παρεῖχον πλείω τῶν πολεμίων . ἐξ ἀρχῆς μὲν οὖν ἔοικε συμβεβηκέναι τοῖς Λάκωσιν εὐλόγως ἡ τῶν γυναικῶν ἄνεσις .
Lemmas: καίπερ πολεμέω ἀλλήλων , μηδείς εἰμί σύμμαχος ὁ ἀφίστημι διά ὁ μή συμφέρω ὁ καί αὐτός κτάομαι περίοικος , ὁ δέ Λάκων ὁ γειτνιάω ἐχθρός πᾶς εἰμί , Ἀργεῖος καί Μεσήνιος καί Ἀρκάς · ἐπεί καί ὁ Θεσσαλός κατά ἀρχή ἀφίστημι διά ὁ πολεμέω ἔτι ὁ πρόσχωρος , Ἀχαιός καί Περραιβός καί Μάγνης . ἔοικα δέ καί εἰ μηδείς ἕτερος , ἀλλά ὁ γε ὁ ἐπιμέλεια ἐργώδης εἰμί , τίς δέω πρός αὐτός ὁμιλέω τρόπος · ἀνίημι τε γάρ ὑβρίζω καί ὁ ἴσος ἀξιόω ἑαυτοῦ ὁ κύριος , καί κακοπαθής ζάω ἐπιβουλεύω καί μισέω . δῆλος οὖν ὡς οὐ ἐξευρίσκω ὁ ἀγαθός τρόπος ὅς οὗτος συμβαίνω περί ὁ Εἱλωτεία . ἔτι δέ ὁ περί ὁ γυνή ἄνεσις καί πρός ὁ προαίρεσις ὁ πολιτεία βλαβερός καί πρός εὐδαιμονία πόλις . ὥσπερ γάρ οἰκία μέρος ἀνήρ καί γυνή , δῆλος ὅτι καί πόλις ἐγγύς ὁ δίχα διαιρέω δέω νομίζω εἰς τε ὁ ὁ ἀνήρ πλῆθος καί ὁ ὁ γυνή , ὥστε ἐν ὅσος πολιτεία φαῦλος ἔχω ὁ περί ὁ γυνή , ὁ ἥμισυς ὁ πόλις εἰμί δέω νομίζω ἀνομοθέτητος . ὅς ἐκεῖ συμβαίνω · ὅλος γάρ ὁ πόλις ὁ νομοθέτης εἰμί βούλομαι καρτερικός , κατά μέν ὁ ἀνήρ φανερός εἰμί τοιοῦτος εἰμί , ἐπί δέ ὁ γυνή ἐξαμελέω · ζάω γάρ ἀκόλαστος πρός ἅπας ἀκολασία καί τρυφερός . ὥστε ἀναγκαῖος ἐν ὁ τοιοῦτος πολιτεία τιμάω ὁ πλοῦτος , ἄλλος τε ἐάν τυγχάνω γυναικοκρατέομαι , καθά ὁ πολύς ὁ στρατιωτικός καί πολεμικός γένος , ἔξω Κελτοί ἤ ἄν εἰ τις ἕτερος φανερός τιμάω ὁ πρός ὁ ἄρσην συνουσία . ἔοικα γάρ ὁ μυθολογέω πρότερος οὐ ἄλογος συζεύγνυμι ὁ Ἄρης πρός ὁ Ἀφροδίτη · ἤ γάρ πρός ὁ ὁ ἄρσην ὁμιλία ἤ πρός ὁ ὁ γυνή φαίνω κατοκώχιμος πᾶς ὁ τοιοῦτος . διό παρά ὁ Λάκων οὗτος ὑπάρχω , καί πολύς διοικέω ὑπό ὁ γυνή ἐπί ὁ ἀρχή αὐτός . καίτοι τίς διαφέρω γυνή ἄρχω ἤ ὁ ἄρχω ὑπό ὁ γυνή ἄρχω ; αὐτός γάρ συμβαίνω . χρήσιμος δέ εἰμί ὁ θρασύτης πρός οὐδείς ὁ ἐγκύκλιος , ἀλλά εἴπερ , πρός ὁ πόλεμος , βλαβερός καί πρός οὗτος ὁ ὁ Λάκων εἰμί . δηλόω δέ ἐπί ὁ ὁ Θῆβαι ἐμβολή · χρήσιμος μέν γάρ οὐδείς εἰμί , ὥσπερ ἐν ἕτερος πόλις , θόρυβος δέ παρέχω πολύς ὁ πολέμιος . ἐκ ἀρχή μέν οὖν ἔοικα συμβαίνω ὁ Λάκων εὔλογος ὁ ὁ γυνή ἄνεσις .